SPRC ดีด 3% โบรกแนะ “ซื้อ” เป้า 13.30 บ. ลุ้นกำไรปี 66 ทะลุ 6 พันล้าน
SPRC เด้ง 3% ลุ้นกำไรปี 66 ทะลุ 6.4 พันล้านบาท รับปริมาณค่าการกลั่นสูงขึ้น และส่วนต่างราคาผลิตภัณฑ์น้ำมันและราคาน้ำมันดิบที่ดีขึ้น โบรกยังคงแนะนำ “ซื้อ” ราคาเป้าหมาย 13.30 บ. 
SPRC เด้ง 3% ลุ้นกำไรปี 66 ทะลุ 6.4 พันล้านบาท รับปริมาณค่าการกลั่นสูงขึ้น โบรกยังคงแนะนำ “ซื้อ” ราคาเป้าหมาย 13.30 บ.
7 ก.พ. 2566

ผู้สื่อข่าวรายงานว่าวันนี้ (6 ก.พ.66) ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 10:01 น. อยู่ที่ระดับ 11.40 บาท บวก 0.30 บาท หรือ 2.70% ราคาสูงสุด 11.50 บาท ราคาต่ำสุด 11.20 บาท ด้วยมูลค่าซื้อขาย 49.98 ล้านบาท

บล.ดาโอ (ประเทศไทย) ระบุในบทวิเคราะห์ว่า ทางฝ่ายวิจัยประมาณการกำไรสุทธิปี 65 อยู่ที่ 9.5 พันล้านบาท และในปี 66 ประมาณกำไรสุทธิอยู่ที่ 6.4 พันล้านบาท เมื่อเทียบกับงวดเดียวกันของปีก่อน 4.7 พันล้านบาท โดยคาดว่ากำไรจะสูงขึ้น 101% จากงวดเดียวกันของปีก่อน หลักๆ จากปริมาณการกลั่นที่สูงขึ้น และส่วนต่างราคาผลิตภัณฑ์น้ำมันและราคาน้ำมันดิบที่ดีขึ้น โดยปรับคำแนะนำขึ้นเป็น “ซื้อ” จาก “ถือ” ที่ราคาเป้าหมายเดิมปี 66 ที่ 13.30 บาท
 